ચીસાચીસી કરનારા, ગંદી ગાળો બોલનારા, એકબીજાના શરીર-અંગ-ઉપાંગ-વર્તન-ધર્મ-દેહધાર્મિક ક્રિયાની પદ્ધતિઓ-ચામડીનો રંગ વગેરે ઉપર વરવી દલીલો કરનારા, કોઈ પણ સમયે મા-બાપ અને બહેન સંબંધિત અપશબ્દો બોલનારા, જડ થઈને દરેકને સતત ખુંચે રાખનારા, માનસિક વિકૃતિઓને અસલ જીવનમાં લાવનારા, શારીરિક વાસનાઓને બેડોળ રીતે સપાટી ઉપર લાવીને અસંસ્કારિતાનો ફેલાવો કરનારા, હારી ગયેલા આળસુની સુષુપ્ત લાલસાઓથી પીડાતા રહીને અરાજકતા ફેલાવનારા, સામાજિકતા પ્રત્યે પોતાની કર્તવ્યદક્ષતા નેવે મૂકીને અઠંગ લુંટારાની જેમ સતત આતંક ફેલાવનારા, અતિનઠારી માનસિકતાને ગ્લેમરાઈઝ કરીને બીજા અનેક લોકોને તેનો ચેપ લગાડવાની કોશિશ કરતા અતિવિકૃત લોકો જો ભેગા થાય તો ફ્ક્ત તે ચોક્કસ વ્યક્તિઓના જ નહિ, તે દરેક વ્યક્તિઓના કુટુંબના, તે કુટુંબને પરોક્ષ રીતે પાળનાર તે સમુદાયના અને તે સમુદાય જેનો અવિભાજિત હિસ્સો છે તે સમાજનો સૌથી કપરો કાળ કહેવાય.